રાત્રે અગિયાર વાગ્યે મલ્હારના ફ્લેટનું બારણું ખૂલ્યું. ગુલાલે શરમાતાં શરમાતાં બહાર પગ મૂક્યો. એણે ઉન્માદના વાવાઝોડામાં ખસકી ગયેલી બિંદી પણ સરખી કરી લીધી હતી. બધું જ વ્યવસ્થિત ગોઠવાઈ ગયું હતું પણ એ પોતે વિંખાઈ ગઈ હતી. મલ્હાર કંઈ બોલતો નહોતો. એણે ચૂપચાપ ફ્લેટને તાળું માર્યું. બંને નીચે આવ્યાં અને ગાડીમાં ગોઠવાયાં. ગાડી હોટેલ તાજ તરફ દોડી ગઈ. એની પાછળ પાછળ બીજી પણ એક ગાડી દોડી રહી હતી.